Sakamakon Ganawa: Bamu Janye Aniyar Zuwa Kotu Kan Zaben Shugaban Kasa Ba - PDP - Liberty TV/Radio - News - Voice For All! Vision For Alll!
Editor 4
March 1, 2019
Jam’iyyar adawa ta PDP,ta musanta rahoton cewa kwamitin kawo zaman lafiya a fagen siyasar kasarNajeriya NPC, ya sa ta janye kudurin zuwa kotu domin kalubalantar sakamakonzaben shugaban kasa na ranar 23 ga watan Fabarairu.
Shugaban jam’iyyar UcheSecondus, ya ce ba shakka kwamitin samar da zaman lafiyar da ke karkashintsohon shugaban kasa na mulkin soji Janar Abdusalam Abubakar, ya gana da dantakarar su Atiku Abubakar, amma babu maganar janye kudurin zuwa kotu, illakorafe-korafen su da suka gabatarwa kwamitin.
Secondus, ya jaddadabacin ran su kan abinda ya kira cin zarafin masu kada kuri’a yayin zaben nashugaban kasa, a jihohin da aka san jam’iyyar ta PDP na da dimbin magoya baya,da ya ce sun hada da Rivers, Akwa Ibom, Bayelsa da kuma Cross Rivers, indamatsalar ta fi kamari.
PDP ta kuma bayyanamamakin yadda aka yi, yawan masu kada kuri’ar da suka fito a jihohin Yobe, daBorno, yayin zaben na shugaban kasa, ya zarta na jihohin yankin kudu masokudancin Najeriya, duk da cewa wadancan jihohin na fama da matsalolin tsaro.